दिल्ली-एनसीआर सहित देश के कुछ दूसरे राज्यों में भी डेंगू, चिकनगुनिया और मलेरिया ने पैर पसारना शुरू कर दिया है. दिल्ली-एनसीआर के अलावा छत्तीसगढ़, राजस्थान, झारखंड ऐसे कुछ राज्य हैं, जहां पर बीते कुछ दिनों से डेंगू के मरीजों की संख्या में ज्यादा तेजी देखी गई है. छत्तीसगढ़ में तो डेंगू से हड़कंप मचा हुआ है. छत्तीसगढ़ में इस साल डेंगू से अब तक 26 लोगों की मौत हो चुकी है. छत्तीसगढ़ में डेंगू के 550 मामलों की पुष्टि हो चुकी है, जबकि, पूरे राज्य में 1500 से भी अधिक डेंगू के संदिग्ध मरीज सामने आए हैं.